บิ๊กล็อต RML โผล่ 450 ลบ. ราคาสูงกว่ากระดาน ก่อนเซ็นร่วมทุน “โตเกียว ทาเทโมโนะ” พรุ่งนี้
บิ๊กล็อต RML โผล่ 450 ลบ. 5 รายการ 375 ล้านบาท หรือคิดเป็น 10.49% ในราคาเฉลี่ย 1.20 บาท/หุ้น ซึ่งเป็นราคาสูงกว่ากระดานซื้อขาย โดย RML ปิดตลาดเช้าอยู่ที่ 1.13 บาท บวก 0.10 บาท หรือ 9.71% ราคาสูงสุดที่ 1.15 บาท ราคาต่ำสุดที่ 1.02 บาท มูลค่าซื้อขายที่ 487.24 ล้านบาท
18 เม.ย. 2561

ผู้สื่อข่าวรายงานว่า วันนี้มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท ไรมอน แลนด์ จำกัด (มหาชน) หรือ RML จำนวน 5 รายการ ปริมาณ 375,000,000 หุ้น มูลค่ารวม 450 ล้านบาท ราคาเฉลี่ย 1.20 บาทต่อหุ้น ซึ่งเป็นราคาสูงกว่ากระดานซื้อขาย
โดยราคาหุ้น RML ปิดตลาดเช้าอยู่ที่ 1.13 บาท บวก 0.10 บาท หรือ 9.71% ราคาสูงสุดที่ 1.15 บาท ราคาต่ำสุดที่ 1.02บาท มูลค่าซื้อขายที่ 487.24 ล้านบาท
ขณะเดียวกันแหล่งข่าวจากวงการโบรกเกอร์ เปิดเผยว่า รายการบิ๊กล็อตหุ้นดังกล่าวมีจำนวน 375 ล้านหุ้น คิดเป็น 10.49% จากทุนชำระแล้ว มูลค่าที่ตราไว้หุ้นละ 1 บาท ซึ่งคาดว่าจะเป็นการทำดีลของกลุ่มผู้ถือหุ้นรายใหญ่
ขณะที่ RML มีกำหนดแถลงพิธีลงนามสัญญา Joint Venture กับ โตเกียว ทาเทโมโนะ ในวันพรุ่งนี้ (19 เม.ย.)
โครงสร้างผู้ถือหุ้นรายใหญ่อันดับ 1-5
ที่มา ภาพรวมข้อมูลผู้ถือหุ้น ณ วันที่ 29/03/2561
 